**ՀԱՅՏԱՐԱՐՈՒԹՅՈՒՆ**

**ՀՀ պաշտպանության նախարարությունը հայտարարում է ընդունելություն քաղաքացիական ծառայության հետևյալ ժամանակավոր թափուր պաշտոնը ժամկետային աշխատանքային պայմանագրով զբաղեցնելու համար**

Պաշտպանության նախարարության (այսուհետ՝ Նախարարություն) ներքին աուդիտի վարչության (այսուհետ՝ Վարչություն) ֆինանսական աուդիտի բաժնի (այսուհետ՝ Բաժին) գլխավոր աուդիտոր (այսուհետ՝ Գլխավոր աուդիտոր) (ծածկագիրը` 26-35.14-Մ1-3).

1. պաշտոնն զբաղեցնողը`

* ֆինանսական կառավարման և հսկողության ոլորտի բարելավման, զարգացման, ռիսկերի նվազեցման, մեթոդաբանության մշակման և կատարելագործման ուղղությամբ իրականացնել ուսումնասիրություններ և արդյունքում կայացնել որոշումներ և տալ մասնա­գիտական եզրակացություն,
* աուդիտի ենթարկվող միավորի ծախսային ծրագրերի կազմման, ֆինանսական միջոցների պլանավորման, ելքագրումների օրինականության, արդյունավետության, նպա­տա­կայնության, հաշվառման ու հաշվետվողականության մոնիթորինգի, ուսումնասի­րության, գնահատման արդյունքներով կազմում է հաշվետվություններ,
* ծախսային ծրագրերի կազմման, ֆինանսական միջոցների պլանավորման, ելքա­գրումների օրինականության, արդյունավետության, նպատակայնության, հաշվառման ու հաշվետվողականության մոնիթորինգի, ուսումնասիրության և գնահատման, ֆինան­սական հնա­րավոր ռիսկերի նախանշման ուղղությամբ ներկայացնել առաջարկություններ, կայացնել որոշումներ և տալ մասնագիտական եզրակացություն,
* իրականացված ֆինանսական աուդիտի և ռիսկերի կառավարման գնահատման արդյունքում կազմել հաշվետվություններ, մասնակցել ֆինանսական համակարգի գնա­հատ­ման աշխատանքներին և ներկայացնել առաջարկություններ, կայացնել որոշում­ներ և տալ մասնագիտական եզրակացություն,
* քննարկել ներքին աուդիտի ստորաբաժանման ղեկավարի և ներքին աուդի­տոր­ների հետ աուդիտորական առաջադրանքների իրականացման ավելի արդյունավետ և օգտա­վետ մոտեցումներ,
* որպես խմբի ղեկավար կազմակերպում է աուդիտի ենթարկվող միավորի ղեկա­վարի հետ հանդիպումներ, աուդիտի իրականացման ընթացքում կազմակերպում և համակարգում է առաջադրանքի աշխտանքային խմբի աշխատանքները,
* համապատասխան մարմնի տարբեր ստորաբաժանումների ներկայացուցիչների հետ կազմակերպված աշխատանքային քննարկումների, աուդիտորական առաջադրանքով հաս­տատ­ված աշխատանքների իրականացման շրջանակներում հանձնարարություններ է տալիս աուդի­տորական խմբի անդամներին և վերահսկում աուդիտորական առա­ջադ­րանքով հաստատ­ված աշխատանքների ժամկետները և որակը:

պաշտոնն զբաղեցնողը պետք է ունենա բարձրագույն կրթություն և բավարարի «Ներք­ին աուդիտի մասին» Հայաստանի Հանրապետության օրենքի 9-րդ հոդվածի 1-ին մասով սահմանված պահանջը, ունենա հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ ֆինան­սատնտեսական կամ ֆինանսավարկային կամ տնտեսագիտու­թյան կամ իրավունքի կամ մաթե­մատիկայի բնագավառներում երեք տարվա աշխատանքային ստաժ: ՀՀ Սահ­մա­նադրության, Աշխատանքային օրենսգիրքի, «Ներքին աուդիտի մասին», «Հաշվա­պա­հա­կան հաշվառման մասին», «Հանրային հատվածի հաշվապահական հաշվառման մասին», «Գնումների մասին», «Զինվորական ծառայության և զինծառայողի կարգավիճակի մասին», «Պաշտպանության մասին», «Նորմատիվ իրավական ակտերի մասին» օրենքների, ՀՀ կառավարության 11.08.2011թ. «Ներքին աուդիտի գործընթացի կազմա­կերպ­ման, «Ներքին աուդիտի մասին» ՀՀ օրենքով նախատեսված լիազոր մարմնի սահման­ման և ՀՀ կառավարության 2008 թվականի մայիսի 15-ի N503-ն որոշման մեջ փոփո­­խու­թյուններ ու լրացումներ կատարելու մասին» N1233-Ն, 13.02.2014թ. «Ներքին աուդիտորի որակա­վոր­ման կարգը և հանրային հատվածում ներքին աուդիտ իրականացնելու համար կազմա­կերպություն­ներին ներկայացվող հիմնական պահանջները հաստատելու մասին» N176-Ն, 04.05.2017թ. «Գնումների գործընթացի կազմակերպման կարգը հաստատելու և ՀՀ կառա­վարության 2011թ. փետրվարի 10-ի N168-Ն որոշումն ուժը կորցրած ճանաչելու մասին» N526-Ն, 08.08.2013թ. «Կազմակերպությունների ներքին աուդիտի որակի երաշխավորման նպատակով կազմակերպության գործունեության հետ չառնչվող անձանց կողմից կազմա­կերպության ներքին աուդիտի համակարգի գնահատումների իրականացման, ինչպես նաև ստուգում իրականացնող մարմինների և արտաքին աուդիտի մարմնի հետ ներքին աուդիտի համագործակցության կարգերը հաստատելու մասին» N896-Ն որոշումների, ՀՀ ֆինանսների նախարարի 08.12.2011թ. «ՀՀ ներքին աուդիտի մասնագի­տական գործու­նեության ստանդարտների կիրառման մեթոդական ցուցումները հաս­տա­տելու մասին» N974-Ն, 17.02.2012թ. «ՀՀ հանրային հատվածի ներքին աուդիտի ձեռնարկների և ներքին աուդիտի կանոնակարգի մշակման ուղեցույցները հաստատելու և ՀՀ ֆինանսների և էկոնոմիկայի նախարարի 2002թ. դեկտեմբերի 30-ի N934-Ն հրամանն ուժը կորցրած ճանա­չելու մասին» N143-Ն, 23.02.2012թ. «Ներքին աուդիտի ստորաբա­ժանմանը և ներքին աուդիտի կոմիտեին ներկայացվող հիմնական պահանջները սահ­մա­նելու մասին» N165-Ն, 30.11.2012թ. «ՀՀ հանրային հատվածի կազմակեր­պու­թյունների ներքին միջավայրի սահմանման և գործառույթների նկարագրման կարգը հաստատելու մասին» N1050-Ն, 12.12.2012թ. «Ներքին աուդիտի կանոնակարգի օրինա­կելի ձևը և դրա կազմման կարգի առանձնահատկությունները հաստատելու մասին» N1096-Ն, 24.10.2014թ. «ՀՀ հանրային հատվածի հաշվա­պա­հա­կան հաշվառման ստանդարտը հաստատելու մասին» N725-Ն 09.04.2015թ. «ՀՀ հանրային հատվածի կազմակեր­պությունների հաշվա­պա­հա­կան հաշ­վառման հաշվային պլանը և դրա կիրառման հրահանգը հաստատելու մասին» N207-Ն հրամանների ու իր լիազո­րու­թյուն­ների հետ կապ­ված այլ իրավական ակ­տերի անհ­րաժեշտ իմա­ցություն, ինչպես նաև տրամաբա­նելու, տարբեր իրավիճակներում կողմ­նորոշվելու ունա­կու­թյուն,

1. պաշտոնն զբաղեցնողը պետք է տիրապետի հայոց լեզվին, տիրապետի նաև անգլերեն լեզվին, ունենա համակարգչով և ժամանակակից այլ տեխնի­կական միջոցներով աշխա­տելու ունակություն,
2. աշխատավարձը հաշվարկվում է` 322816 (երեք հարյուր քսաներկու հազար ութ հար­յուր տասնվեց) ՀՀ դրամ,
3. աշխատանքի վայրը` ք. Երևան, Բագրևանդի 5:
4. պաշտոնն զբաղեցվելու է մինչև երեք տարեկան երեխայի խնամքի արձակուրդում գտնվող քաղաքացիական ծառայողի արձակուրդից վերադառնալը:

Դիմող ՀՀ քաղաքացիները Նախարարություն (ք. Երևան, Բագրևանդի 5) պետք է ներկայացնեն հետևյալ փաստաթղթերը`

* դիմում` (ձևը լրացվում է փաստաթղթերը ներկայացնելիս),
* տվյալ պաշտոնն զբաղեցնելու համար մասնագիտական գիտելիքների և աշխա­տան­քային ունա­կու­թյուն­ների տիրապետման տեսան­կյունից ներկայացվող պա­հանջ­­­ների բավարարումը հավաստող փաս­տաթղթերի` դիպլոմի(ների), վկա­յա­կանի(ների), աշխատան­քային գրքույկի (վերջինիս բացակա­յու­թյան դեպքում անհրաժեշտ է ներկայացնել տեղեկանք համապատասխան մարմնից) պատ­ճե­ն­նե­րը` ***բնօրինակների*** հետ միասին,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ ***բնօրինակի*** հետ միասին, կամ համապատասխան տեղեկանք,
* մեկ լուսանկար` 3X4 սմ չափսի,
* անձնագրի պատճենը,
* սոցքարտի պատճենը:

ՀՀ քաղաքացին փաստաթղթերը հանձնում է անձամբ` ներկա­յաց­նելով անձնագիր: Միաժա­մանակ տեղեկացվում է, որ դիմողների ներկայացրած փաստաթղթերի պատճեն­ները հետ չեն վերադարձվում:

Դիմումներն ընդունվում են 2024 թվականի հոկտեմբերի 3-ից մինչև 7-ը ներառյալ` աշխատանքային օրերին ժամը 09:30-ից 12:30-ը և 14:30-ից 16:30-ը Նախարարության քաղաքացիական անձնակազմի կառավարման վարչությունում (աշխատա­սենյակ 30-70, ներքին հեռ. 22-04, 19-75, 23-49):

Ընտրություն կատարելու եղանակը՝ դիմում ներկայացրած քաղաքացիների փաստա­թղթերի ուսումնասիրություն:

ՀՀ քաղաքացիները լրացուցիչ տեղեկություններ ստանալու համար կարող են դիմել Նախարարություն (ք. Երևան, Բագրևանդի 5) կամ զանգահարել 010-29-44-28 հեռախոսա­համարով:

**02.10.2024թ.**